Document ID: /roh_data/filtered/fineweb-2-filterrobots_roh.jsonl.gz/4360

Il mument è l’armada londervi da preparar il dispositiv da segirtad e la logistica necessari. Il parlament ha gia decis che 5’000 militars prestan in servetsch d’assistenza. A Tavau sez vegnan militars da professiun en acziun per proteger las persunas e controllar l’access al forum d’economia.
La milissa militara fa la logistica
La schuldada da la milissa vegn a prestar la logistica necessaria sco il servetsch sanitar ma era la regulaziun dal traffic. Ordvart Tavau segirescha l’armada era l'infrastructura e las truppas han ina funcziun da polizia.
Era la segirtad dal spazi aviatic è chaussa da la Confederaziun
L’aviatica militara segirescha durant il WEF anc supplementarmain l’inscunter e quai 24 uras. Era collavurescha l’aviatica militara svizra cun quella da l’Austria. Per il chantun Grischun sgola l’aviatica militara era anc transports e fa exploraziuns.
Il WEF a Tavau ha lieu dals 13 da schaner fin ils 23 da schaner.
RR novitads 15:00